**Αθήνα:** 02.12.2022

**Αρ. Πρωτ.:** 1756

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Ζωντανά στις 11 π.μ. ο Ι. Βαρδακαστάνης στην εκδήλωση του υπ. Εργασίας**

Με αφορμή την Παγκόσμια Ημέρα Ατόμων με Αναπηρία στις 3 Δεκεμβρίου, το υπουργείο Εργασίας και Κοινωνικών Υποθέσεων μαζί με την Γενική Γραμματεία Κοινωνικής Αλληλεγγύης και Καταπολέμησης της Φτώχειας και τη Δημόσια Υπηρεσία Απασχόλησης (ΔΥΠΑ), διοργανώνουν εκδήλωση με θέμα: «Νέες ιδέες και δράσεις για τα άτομα με αναπηρία», **παρουσία του προέδρου της ΕΣΑμεΑ και του EDF Ιωάννη Βαρδακαστάνη**. Η εκδήλωση θα προβληθεί σε live streaming στο κανάλι του υπουργείου στο YouTube <https://youtu.be/-hAinmasj_A> με ταυτόχρονη διερμηνεία στη νοηματική γλώσσα.

Θα παρευρίσκονται ο υπουργός Εργασίας και Κοινωνικών Υποθέσεων Κωστής Χατζηδάκης, η υφυπουργός Εργασίας και Κοινωνικών Υποθέσεων Δόμνα Μιχαηλίδου, ο γενικός γραμματέας Κοινωνικής Αλληλεγγύης και Καταπολέμησης της Φτώχειας του υπουργείου Γιώργος Σταμάτης, ο ευρωβουλευτής Στέλιος Κυμπουρόπουλος και η υποδιοικήτρια της ΔΥΠΑ, Γιάννα Χορμόβα, Κατά την εκδήλωση θα πραγματοποιηθεί συζήτηση με θέμα: «Επενδύοντας σε μια συμπεριληπτική κοινωνία για τα άτομα με αναπηρία», ενώ ο διοικητής της ΔΥΠΑ, Σπύρος Πρωτοψάλτης θα παρουσιάσει τα προγράμματα και τις δράσεις της ΔΥΠΑ για τα άτομα με αναπηρία και θα ανακοινώσει νέες πρωτοβουλίες.

Η εκδήλωση πραγματοποιείται στο The Ellinikon Experience Centre (Ελληνικό 16777).

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |